Partner št. 1 - vodilni partner:      , Naslov/sedež:      , davčna številka:      , ki ga zastopa:(v nadaljevanju **vodilni partner**)

Partner št. 2:      , Naslov/sedež:      , davčna številka:      , ki ga zastopa:

(v nadaljevanju **partner 2)**

Partner št. 3:      , Naslov/sedež:      , davčna številka:      , ki ga zastopa:

(v nadaljevanju **partner 3**)

Partner št. 4:      , Naslov/sedež:      , davčna številka:      , ki ga zastopa:

(v nadaljevanju **partner 4**)

Partner št. 5:      , Naslov/sedež:      , davčna številka:      , ki ga zastopa:

(v nadaljevanju **partner 5**)

sklepata/jo

**POGODBO O SODELOVANJU PRI IZVEDBI PROJEKTA** *(ime projekta)*

1. **člen**

**(uvodne ugotovitve)**

1. Stranke pogodbe uvodoma ugotavljajo in si priznavajo:

* da so vodilni partner in partnerji zasnovali in pripravil predlog projekta, ki ga bo vodilni partner prijavil na 1. Javni poziv LAS Vipavska dolina za izbor manjših projektov za uresničevanje ciljev in ukrepov Strategije lokalnega razvoja (SLR) za LAS Vipavska dolina za programsko obdobje 2021-2027 s sredstvi Evropskega kmetijskega sklada za razvoj podeželja,
* da so vodilni partner in vsi partnerji seznanjeni s predlogom projekta, kar zajema tudi seznanjenost vsake od pogodbenih strank z načrtovanimi aktivnostmi ter njihovim finančnim okvirjem vseh ostalih pogodbenih strank,
* da so vodilni partner in vsi partnerji seznanjeni s pravili javnega poziva.

1. Stranke pogodbe sklepajo to pogodbo z namenom ureditve medsebojnih pravic in obveznosti glede izvedbe projekta in z namenom jasne opredelitve načrtovanih aktivnosti ter njihovega finančnega okvirja vseh pogodbenih strank.
2. V primeru, da je ta pogodba v kakšnem delu v nasprotju s predpisi, ki zavezujejo vodilnega partnerja ali partnerje, ali če to postane zaradi spremembe predpisa po sklenitvi te pogodbe, se v tem delu neposredno uporablja veljaven predpis, pogodba pa je neveljavna samo v neskladnem delu.
3. **člen**

**(določitev vodilnega partnerja in njegove naloge)**

1. Stranke pogodbe za vodilnega partnerja projekta določajo      **,** ki se s podpisom te pogodbe s to vlogo strinja.
2. Vodilni partner bo:

* po prijavi predloga projekta na javni poziv storil vse potrebno za morebitno dopolnitev vloge (npr. se pravočasno odzval na pozive k dopolnitvi ali razjasnitvi s strani vodilnega partnerja LAS Vipavska dolina ali drugih organov),
* z vodilnim partnerjem LAS Vipavska dolina opravljal vso komunikacijo, tudi v imenu partnerjev projekta,
* pri izvajanju projekta v odnosu do LAS oziroma vodilnega partnerja LAS Vipavska dolina zastopal tudi ostale partnerje v projektu ter odgovarjal za njegovo izvedbo,
* vodil in koordiniral projekt,
* sodeloval s partnerji glede izvedbe načrtovanih aktivnosti projekta,
* spremljal izvajanje aktivnosti partnerjev,
* celostno spremljal izvajanje projekta in skrbel, da bo njena izvedba skladna s pričakovanji financerja, z javnim pozivom, s predpisi, ki urejajo izvajanje projekta ter da bo dosegla zastavljene cilje in kazalnike,
* opozarjal partnerje na morebitne nepravilnosti pri izvajanju projekta,
* informiral partnerje o izvajanju projekta in okoliščinah, pomembnih za projekt,
* po izvedbi projekta, v skladu s predpisi in javnim pozivom, poskrbel za pripravo poročila, na podlagi katerega bo LAS Vipavska dolina v njegovem imenu in v imenu vseh partnerjev vložil zahtevek za povračilo deleža upravičenih stroškov izvedenih aktivnosti projekta, ki jih je izvedel sam in ki so jih izvedli partnerji, na Agencijo RS za kmetijske trge in razvoj podeželja (ARSKTRP),
* v skladu s predlogom projekta zagotovil sredstva za izvedbo svojih aktivnosti projekta, ki niso krita iz sredstev predmetnega javnega poziva, ali kako drugače zagotovil, da se te aktivnosti izvedejo (zagotovitev lastnega deleža sofinanciranja),
* svoje naloge in aktivnosti po tej pogodbi izvedel skladno z vso zadevno zakonodajo, skrbno, pravočasno, gospodarno in v skladu s pravili stroke ali običaji,
* opravil vse druge naloge, kot izhajajo iz predpisov, ki zavezujejo vodilnega partnerja projekta po tej pogodbi,
* opravil vse aktivnosti projekta, ki se nanašajo nanj, kot so razvidne iz **Priloge 1** te pogodbe, ki je njen sestavni del, in v časovnih okvirjih ter na način določen v tej prilogi in v prijavnici na javni poziv.

1. **člen**

**(obveznosti partnerjev)**

Vsak partner bo:

* po prijavi predloga projekta na javni poziv sodeloval z vodilnim partnerjem pri morebitni dopolnitvi vloge (npr. se pravočasno odzival na poziv k dopolnitvi ali razjasniti s strani vodilnega partnerja LAS Vipavska dolina ali drugih organov),
* upošteval navodila vodilnega partnerja glede vodenja in koordinacije projekta,
* sodeloval z vodilnim partnerjem in drugimi partnerji pri izvedbi projekta,
* omogočil vodilnemu partnerju spremljanje svojih aktivnosti projekta,
* izvedel aktivnosti projekta, za katere je odgovoren, v skladu s pričakovanji financerja, z javnim pozivom, s predpisi, ki urejajo izvajanje projekta ter na način, da bo projekt dosegel zastavljene cilje in kazalnike,
* na opozorilo vodilnega partnerja odpravil nepravilnosti pri izvajanju projekta, ki se nanašajo nanj,
* po izvedbi projekta, v skladu s predpisi in javnim pozivom, posredoval vodilnemu partnerju vso potrebno dokumentacijo, ki jo ta potrebuje za pripravo poročila za oddajo zahtevka za povračilo deleža upravičenih stroškov izvedenih aktivnosti, ki jih je izvedel,
* ažurno obveščal vodilnega partnerja o kakršnihkoli okoliščinah ali spremembah, ki vplivajo ali bi lahko vplivale na izvajanje te pogodbe ali na njegovo zmožnost izpolnjevanja te pogodbe,
* v skladu s predlogom projekta zagotovil sredstva za izvedbo svojih aktivnosti, ki niso krita iz sredstev predmetnega javnega poziva, ali kako drugače zagotovil, da se te aktivnosti izvedejo (zagotovitev lastnega deleža sofinanciranja),
* svoje naloge in aktivnosti po tej pogodbi izvedel skladno z vso zadevno zakonodajo, skrbno, pravočasno, gospodarno in v skladu s pravili stroke ali običaji,
* opravil vse druge naloge, kot izhajajo iz predpisov, ki zavezujejo partnerja projekta po tej pogodbi,
* opravil vse aktivnosti projekta, ki se nanašajo nanj, kot so razvidne iz **Priloge 1** te pogodbe in v časovnih okvirjih ter na način določen v tej prilogi in v prijavnici na javni poziv.

1. **člen**

**(sredstva za izvedbo aktivnosti)**

Vodilnemu partnerju in partnerjem pripadajo za izvedbo aktivnosti po tej pogodbi sredstva iz Evropskega kmetijskega sklada za razvoj podeželja (EKSRP) v višini, kot to predvideva odobren predlog projekta na ravni LAS Vipavska dolina in Agencije RS za kmetijske trge in razvoj podeželja (predlog v **Prilogi 1**).

1. **člen**

**(lastništvo)**

1. Lastnik naložbe, ki jo predvideva projekt, postane partner, ki izvede naložbo.
2. Lastnik predmeta, ki nastane v okviru projekta in ki ne predstavljajo naložbe, postane partner, ki ga izdela. V primeru, da takšen predmet izdela več partnerjev, postanejo na njem solastniki v skladu z deležem prispevka k njegovem nastanku.
3. **člen**

**(mirno reševanje sporov)**

Pogodbene stranke bodo morebitne spore, ki bi izhajali iz te pogodbe, reševale na miren način.

1. **člen**

**(končne določbe)**

1. Ta pogodba prične veljati, ko jo podpiše vodilni partner in vsi ostali partnerji.
2. Ta pogodba se sklepa pod odložnim pogojem, da je projekt izbran in potrjen za financiranje na podlagi predmetnega javnega poziva na ravni LAS Vipavska dolina in z odločbo na ravni Agencije RS za kmetijske trge in razvoj podeželja. Če se ta pogoj ne izpolni, nimajo stranke te pogodbe iz te pogodbe druga do druge nobenih obveznosti.
3. Če bi se izkazalo, da je katerakoli določba te pogodbe iz kakršnihkoli razlogov neveljavna, nična ali neizvršljiva, ostanejo vse ostale določbe še naprej v veljavi.
4. Ta pogodba je sklenjena v dveh izvodih, ki ju prejme in hrani vodilni partner, vsak partner pa v dveh dneh po podpisu te pogodbe s strani vseh partnerjev prejme od vodilnega partnerja njeno kopijo. Vsak partner lahko kadarkoli pri vodilnem parterju vpogleda v izvirnik te pogodbe.

Vodilni Partner:

Kraj in datum:

Podpis odgovorne osebe:

žig

*(če se uporablja)*

Partner št. 2:

Kraj in datum:

Podpis odgovorne osebe:

žig

*(če se uporablja)*

Partner št. 3:

Kraj in datum:

Podpis odgovorne osebe:

žig

*(če se uporablja)*

Partner št. 4:

Kraj in datum:

Podpis odgovorne osebe:

žig

*(če se uporablja)*

Partner št. 5:

Kraj in datum:

Podpis odgovorne osebe:

žig

*(če se uporablja)*

Priloge:

* **Priloga 1 k Pogodbi o sodelovanju pri izvedbi projekta**

**Priloga 1 k Pogodbi o sodelovanju pri izvedbi projekta**

1. **Opis aktivnosti projekta, ki jih izvedejo vodilni partner in posamezni partnerji:**

|  |  |  |
| --- | --- | --- |
| **Partner** | **Aktivnost** | **Rezultat aktivnosti in kazalnik** |
| Vodilni partner |  |  |
| Partner št. 2 |  |  |
| Partner št. 3 |  |  |
| Partner št. 4 |  |  |
| Partner št. 5 |  |  |

1. **Maksimalna višina EU sredstev, do katerih je upravičen vodilni partner in ostali partnerji, vključeni v projekt:**

|  |  |  |  |  |  |
| --- | --- | --- | --- | --- | --- |
| **PARTNER** | **Vrednost aktivnosti  z DDV (€)** | **Vrednost aktivnosti brez DDV (€)** | **Upravičen strošek (€)** | **Sofinanciranje z EU sredstvi (€)** | **Lastni delež (€)** |
| Vodilni partner |  |  |  |  |  |
| Partner št. 2 |  |  |  |  |  |
| Partner št. 3 |  |  |  |  |  |
| Partner št. 4 |  |  |  |  |  |
| Partner št. 5 |  |  |  |  |  |
| **SKUPAJ** |  |  |  |  |  |